**Četrtek, 19.3.2020**

Najprej povratna informacija na včerajšnjo nalogo. Dobila sem 8 odgovorov in upam, da vsi ostali učenci niso zboleli in ne morejo opravljati svojih obveznosti. Največjo mrežo je zaenkrat uspel narediti Lovro – 316,4 cm2 in to na zanimiv način.  
Pri pregledovanju nalog tistih, ki ste mi svoje delo poslikali sem opazila nekaj pogostih napak, zato vas zdaj vse opozarjam na to:

* Merske enote pri velikosti osnovne ploskve **O** in plašča **pl** so **cm2**.

Bodite pozorni na to pri reševanju današnjih nalog.

Nova navodila:

* Rešite naloge v DZ str. 122-125/17,21,22.

Tako, to so bile osnovne naloge. Zdaj pa si poglejmo še indirektne naloge. Tu je potrebno iz formule kaj izraziti. Spomnite se na poglavje z enačbami, ko smo obračali formule.

Primera take naloge sta: (zapišete in rešite v zvezek)

1. PRAVILNA ŠTIRISTRANA PRIZMA

O = 81 cm2  P = 2 ∙ O + pl

v = 20 cm

P =

Najprej narišite skico v 3D obliki, označite robove in se lotite računanja (pazite na zapis v »kupčkih«).

Namig: Za izračun površine boste potrebovali še plašč, za izračun plašča pa potrebujete osnovni rob a.   
Osnovni rob izračunate iz osnovne ploskve: O = a2 →

1. PRAVILNA ŠTIRISTRANA PRIZMA

pl = 240 cm2  P = 2 ∙ O + pl

v = 8 cm

P =

Najprej narišite skico v 3D obliki, označite robove in se lotite računanja.

Namig: Za izračun površine boste potrebovali še osnovno ploskev, za izračun osnovne ploskve pa potrebujete osnovni rob a.   
Osnovni rob lahko izračunate iz plašča: pl = 4∙a∙v →

* Tako, zdaj boste na podoben način uspeli rešiti tudi naslednje naloge v DZ str.122/19,20,22,25\*,26\*

Če zadnjih dveh nalog ne boste znali, mi sporočite.

Upam, da ste ta teden uspešno opravili svoje delo na domu. Zdaj vas prosim še za vašo povratno informacijo. Odgovore mi posredujte po mailu, ki sem vam ga posredovala prvi dan.

Torej, zanima me:

* Ali vam je uspelo v tem tednu vse narediti za matematiko?
* Ali je bilo nalog preveč ali premalo?
* Na kakšen način dostopaš do navodil – preko telefona ali računalnika?
* Ali imaš dostop do računalnika in internetno povezavo – dostop do e-gradiv?

Hvala za odgovore in želim vam prijeten konec tedna in ostanite zdravi.

Maja Zobec